CELEX: 62009CA0483
Language: bg
Date: 2011-09-15 00:00:00
Title: Съединени дела C-483/09 и C-1/10: Решение на Съда (четвърти състав) от 15 септември 2011 г. (преюдициално запитване от Audiencia provincial de Tarragona, Испания) — Наказателни производства срещу Magatte Gueye и Valentín Salmerón Sánchez (Полицейско и съдебно сътрудничество по наказателноправни въпроси — Рамково решение 2001/220/ПВР — Правно положение в наказателното производство на жертвите на престъпления — Престъпления, извършени в семейна среда — Задължително постановяване на забрана за доближаване на осъдения до жертвата като допълнително наказание — Избор на видовете наказания и техния размер — Съвместимост с членове 2, 3 и 8 от посоченото рамково решение — Национална разпоредба, изключваща медиацията в наказателното производство — Съвместимост с член 10 от същото рамково решение)

29.10.2011   
            
            
               BG
            
            
               Официален вестник на Европейския съюз
            
            
               C 319/5
            
         Решение на Съда (четвърти състав) от 15 септември 2011 г. (преюдициално запитване от Audiencia provincial de Tarragona, Испания) — Наказателни производства срещу Magatte Gueye и Valentín Salmerón Sánchez
   (Съединени дела C-483/09 и C-1/10) (1)
   
   (Полицейско и съдебно сътрудничество по наказателноправни въпроси - Рамково решение 2001/220/ПВР - Правно положение в наказателното производство на жертвите на престъпления - Престъпления, извършени в семейна среда - Задължително постановяване на забрана за доближаване на осъдения до жертвата като допълнително наказание - Избор на видовете наказания и техния размер - Съвместимост с членове 2, 3 и 8 от посоченото рамково решение - Национална разпоредба, изключваща медиацията в наказателното производство - Съвместимост с член 10 от същото рамково решение)
   2011/C 319/06
   Език на производството: испански
   
      Запитваща юрисдикция
   
   Audiencia provincial de Tarragona
   
      Страни в главното производство
   
   
                
            
            
               
                  Magatte Gueye (C-483/09)
               
               В присъствието на: X
            
         
                
            
            
               
                  Valentín Salmerón Sánchez (C-1/10)
               
               В присъствието на: Y
            
         
      Предмет
   
   Преюдициално запитване — Audiencia provincial de Tarragona — Тълкуване на членове 2, 8 и 10 от Рамковото решение на Съвета от 15 март 2001 година относно правното положение в наказателното производство на жертвите от престъпления (2001/220/ПВР) (ОВ L 82, стр. 1; Специално издание на български език, 2007 г., глава 19, том 3, стр. 104) — Зачитане и признаване на жертвите — Право на защита — Медиация в рамките на наказателното производство — Споразумение между жертвата и автора на престъплението
   
      Диспозитив
   
   
               1.
            
            
               Членове 2, 3 и 8 от Рамково решение 2001/220/ПВР на Съвета от 15 март 2001 година относно правното положение в наказателното производство на жертвите от престъпления трябва да бъдат тълкувани в смисъл, че допускат задължителна санкция с минимална продължителност, състояща се в забрана за доближаване, предвидена в наказателното право на държава членка като допълнително наказание, да бъде произнасяна срещу лицата, извършили насилие в семейна среда, дори когато техните жертви се противопоставят на прилагането на такава санкция.
            
         
               2.
            
            
               Член 10, параграф 1 от Рамково решение 2001/220 трябва да се тълкува в смисъл, че позволява на държавите членки, предвид особеността на престъпленията, извършени в семейна среда, да изключат прибягването до медиация при всички наказателни производства, свързани с такива престъпления.
            
         
      (1)  ОВ C 37, 13.2.2010 г.
   
      ОВ C 63, 13.3.2010 г.